**Likumprojekta “Par likuma “Par 2008.gada Pasaules Pasta konvenciju, 2008.gada Pasaules Pasta konvencijas Noslēguma protokolu un 2008.gada Nolīgumu par pasta maksājumu pakalpojumiem” atzīšanu par spēku zaudējušu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar likuma “Par Latvijas Republikas starptautiskajiem līgumiem” 9. un 11.pantu lēmumu par starptautisko līgumu apstiprināšanu pieņem Saeima vai attiecīgi Ministru kabinets.Saskaņā ar Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 85.1. un 85.2.apakšpunktu spēkā esošu likumu par spēku zaudējušu atzīst ar atsevišķu likumu vai cita likuma pārejas noteikumiem. Lai atzītu par spēku zaudējušu likumu “Par 2008.gada Pasaules Pasta konvenciju, 2008.gada Pasaules Pasta konvencijas Noslēguma protokolu un 2008.gada Nolīgumu par pasta maksājumu pakalpojumiem”, jo minētie starptautiskie līgumi ir zaudējuši spēku 2010.gada 1.janvārī, nepieciešams pieņemt atsevišķu likumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republika ir Pasaules Pasta savienības (turpmāk –*UPU*) dalībvalsts. Saskaņā ar *UPU* Konstitūcijas 22.pantu dalībvalstīm ir saistoši Pasaules Pasta konvencija un “Nolīgums par pasta maksājumu pakalpojumiem”. Minēto dokumentu grozījumi tiek pieņemti *UPU* kongresos, kas notiek reizi četros gados. *UPU* dokumentu nosaukumi nesatur norādi uz to pieņemšanas datumu, bet ietver atsevišķas normas par dokumenta spēkā stāšanās datumu un spēkā esības periodu. Pēc grozījumu apstiprināšanas *UPU* kongresā, tiek publicētas dokumentu konsolidētās versijas, nemainot dokumenta nosaukumu.Ar 2011.gada 14.jūlija likumu „Par 2008.gada Pasaules Pasta konvenciju, 2008.gada Pasaules Pasta konvencijas Noslēguma protokolu un 2008.gada Nolīgumu par pasta maksājumu pakalpojumiem” Latvijā ir apstiprināta 2008.gada 12.augustā *UPU* kongresā pieņemtā Pasaules Pasta konvencija, konvencijas Noslēguma protokols un Nolīgums par pasta maksājumu pakalpojumiem, kuri aizstāja 2004.gada 5.oktobrī pieņemtos Pasaules Pasta konvenciju, tās Noslēguma protokolu un Nolīgumu par pasta maksājumu pakalpojumiem. 2014.gada 12.jūnijā ir pieņemts likums „Par 2012.gada Pasaules Pasta konvenciju”, kas aizstāja 2008.gada 12.augustā UPU kongresā pieņemto Pasaules Pasta konvenciju. 2014.gada 12.jūnijā ir pieņemts likums “Par 2012.gada Nolīgumu par pasta maksājumu pakalpojumiem”, kas aizstāja 2008.gada 12.augustā UPU kongresā pieņemto Nolīgumu par pasta maksājumu pakalpojumiem. Ar iepriekš minētajiem UPU dokumentiem spēku zaudēja 2008.gada 12.augustā UPU kongresā pieņemtā Pasaules Pasta konvencija un tās Noslēguma protokols, Nolīgums par pasta maksājumu pakalpojumiem.Saskaņā ar Ministru kabineta 2014.gada 18.februāra noteikumu Nr.101 “Starptautisko līgumu uzskaites un tiesību aktu sistematizācijas noteikumi” (turpmāk – Noteikumi Nr.101) 2.punktu Ārlietu ministrija tiešsaistes datu pārraides režīmā reģistrē oficiālo publikāciju informācijas sistēmā ziņas par starptautisko līgumu, tostarp norādot spēka stāšanas un zaudēšanas datumu, statusu un saiti uz tiesību aktu, ar kuru starptautiskais līgums apstiprināts.Izvērtējot starptautisko līgumu datu bāzē esošos ierakstus par *UPU* dokumentiem, ar statusu “spēkā esošs” var atrast ierakstus par vairākiem *UPU* dokumentiem ar vienādu nosaukumu, bet kuriem atšķiras to parakstīšanas gads, un daļa no kuriem ir zaudējusi spēku, tostarp:- Pasaules Pasta Savienības Konvencija un Nobeiguma protokols (noslēgšanas gads 1989, statuss “spēkā esošs”, nav publicēts);- Pasaules Pasta konvencija un konvencijas Noslēguma protokols (noslēgšanas gads 2008, statuss “spēkā esošs”);- 2012.gada Pasaules Pasta konvencija (noslēgšanas gads 2012, statuss “spēkā esošs”);- Nolīgums par pasta maksājumu pakalpojumiem (noslēgšanas gads 2008, statuss “spēkā esošs”);- Nolīgums par pasta maksājumu pakalpojumiem (noslēgšanas gads 2012, statuss “spēkā esošs).Ievērojot noteikumu Nr.101 nosacījumus, starptautiskā līguma statusu var mainīt, ja līguma apstiprinošais tiesību akts bija izdots uz noteiktu laiku, tiesību akts ir zaudējis spēku vai ir atcelts. Latvijā saskaņā ar *UPU* noteiktajām procedūrām ar likumiem ir apstiprināti *UPU* kongresos pieņemtie dokumenti, taču šajos likumos netika noteikts likuma darbības laiks, kā arī netika norādīti tie *UPU* dokumenti, kas vienlaicīgi zaudējuši spēku. Tādējādi šobrīd Ārlietu ministrijai, sistematizējot ierakstus par *UPU* dokumentiem, nav tiesiskā pamata tiem norādīt statusu “spēkā neesošs” vai “zaudējis spēku”. Līdz ar to ir izveidojusies situācija, ka Latvijā vienlaikus ir spēkā vairāki likumi, kas apstiprināja *UPU* dokumentus ar identiskiem nosaukumiem, un šāda situācija padara tiesību aktu sistēmu pasta jomā nepārskatāmu, un, iespējams privātpersonas maldinošu.Ar šo likumprojektu Likums tiek atzīts par spēku zaudējušu, jo 2008.gada 12.augustā pieņemtie *UPU* dokumenti ir zaudējuši spēku, un tos aizstāja citi *UP*U dokumenti ar identiskiem nosaukumiem, kuri Latvijā apstiprināti ar citiem likumiem, tādējādi nodrošinot starptautisko līgumu pēctecību. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Lai novērstu situāciju, ka spēkā ir vairāki likumi, kas apstiprina *UPU* dokumentus ar vienādiem nosaukumiem, daļa no kuriem ir zaudējusi spēku, vienlaicīgi ar šo likumprojektu Valsts sekretāru 2018.gada 11.janvāra sanāksmē ir izsludināti divi likumprojekti:- likumprojekts “Par likuma “Par 2008.gada Pasaules Pasta konvenciju, 2008.gada Pasaules Pasta konvencijas Noslēguma protokolu un 2008.gada Nolīgumu par pasta maksājumu pakalpojumiem” atzīšanu par spēku zaudējušu”” (VSS-18), jo spēku zaudējuši 2008.gadā pieņemtā Pasaules Pasta konvencija un Nolīgums par pasta maksājumu pakalpojumiem;- likumprojekts “Grozījumi likumā “Par Pasaules Pasta savienības Konstitūcijas Astoto papildprotokolu un Pasaules Pasta savienības Vispārīgā reglamenta Pirmo papildprotokolu” (VSS-19). Šis likumprojekts paredz izslēgt tiesību normas par Pasaules Pasta savienības Vispārīgā reglamenta Pirmā papildprotokola apstiprināšanu.Šobrīd apstiprināšanai Ministru kabinetā ir iesniegti vēl šādi 2016.gada 6.oktobrī *UPU* kongresā Stambulā pieņemtie dokumenti:1. likumprojekts ,,Par 2016.gada Pasaules pasta konvenciju” (TA-166);2. likumprojekts “Par Pasaules pasta savienības Konstitūcijas Devīto papildprotokolu” (TA-168);3. likumprojekts “Par Pasaules Pasta savienības Vispārīgā reglamenta Pirmo papildprotokolu” (TA-164).Šobrīd ir izstrādāts likumprojekts “Par 2016.gada Nolīgumu par pasta maksājumu pakalpojumiem”, kuru plānots pieteikt izsludināšanai Valsts sekretāru 2018.gada 1.marta sanāksmē.Lai veicinātu efektivitāti mērķa sasniegšanā *UPU* dokumentu apstiprināšanas un tiesību aktu sistematizācijas procesā, visus minētos likumprojektos izskatīšanai Saeimā plānots virzīt vienā pakotnē. Tādējādi Latvijā vienlaicīgi tiks apstiprināti 2016.gadā pieņemtie *UPU* dokumenti, kā arī tiks atzīti par spēku zaudējušiem tiesību akti vai to daļas, ar kuriem tika apstiprināti tie *UPU* dokumenti, kas pieņemti 2004.gada 5.oktobrī, 2008.gada 12.augustā un 2012.gada 11.oktobrī, kas zaudējuši spēku.Kā alternatīvo variantu virzītajam likumprojektam, ierakstu par likuma „Par 2008.gada Pasaules Pasta konvenciju, 2008.gada Pasaules Pasta konvencijas Noslēguma protokolu un 2008.gada Nolīgumu par pasta maksājumu pakalpojumiem” spēku zaudēšanu var iekļaut likumprojektā “Par 2016.gada Pasaules Pasta konvenciju” (TA- 166), kas šobrīd iesniegts Ministru kabinetā, un attiecīgi atsaukt šo likumprojektu kā aktualitāti zaudējušu. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Ar likumu „Par 1964.gada 10.jūlija Pasaules Pasta savienības konstitūciju, 2004.gada 5.oktobra Pasaules Pasta konvenciju, 2004.gada 5.oktobra Pasaules Pasta konvencijas Noslēguma protokolu, 2004.gada 5.oktobra Pasaules Pasta savienības Vispārīgo reglamentu un 2004.gada 5.oktobra Nolīgumu par pasta maksājumu pakalpojumiem” Latvijā ir ratificēti visi obligāti piemērojamie *UPU* dokumenti, kuri tika pieņemti līdz 2004.gada 5.oktobrim. Ar 2011.gada 14.jūlijā pieņemto likumu „Par 2008.gada Pasaules Pasta konvenciju, 2008.gada Pasaules Pasta konvencijas Noslēguma protokolu un 2008.gada Nolīgumu par pasta maksājumu pakalpojumiem” Latvijā ir apstiprināta 2008.gada 12.augustā Ženēvā Pasaules Pasta savienības 24.kongresā pieņemtā Pasaules Pasta konvencija, Pasaules Pasta konvencijas Noslēguma protokols, Nolīgums par pasta maksājumu pakalpojumiem, kuri aizstāja 2004.gada 5.oktobra Pasaules Pasta konvenciju, 2004.gada 5.oktobra Pasaules Pasta konvencijas Noslēguma protokolu un 2004.gada 5.oktobra Nolīgumu par pasta maksājumu pakalpojumiem. 2014.gada 12.jūnijā ir pieņemts likums „Par 2012.gada Pasaules Pasta konvenciju”, kas aizstāja 2008.gada 12.augustā Ženēvā UPU 24.kongresā pieņemto Pasaules Pasta konvenciju.2014.gada 12.jūnijā ir pieņemts likums “Par 2012.gada Nolīgumu par pasta maksājumu pakalpojumiem”, kas aizstāja 2008.gada 12.augustā Ženēvā UPU 24.kongresā pieņemto Nolīgumu par pasta maksājumu pakalpojumiem. Ar iepriekš minētajiem *UPU* dokumentiem spēku zaudēja:- 2008.gada 12.augusta Pasaules Pasta konvencija;- 2008.gada 12.augusta Pasaules Pasta konvencijas Noslēguma protokols;- 2008.gada 12.augusta Nolīgums par pasta maksājumu pakalpojumiem.2016.gada 6.oktobrī *UPU* kongresā Stambulā ir pieņemti - Pasaules Pasta konvencija un tās Noslēguma protokols;- Nolīgums par pasta maksājumu pakalpojumiem. |
| 3. | Cita informācija | Nav. |

|  |
| --- |
| **1. tabula****Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav, jo likums „Par 2008.gada Pasaules Pasta konvenciju, 2008.gada Pasaules Pasta konvencijas Noslēguma protokolu un 2008.gada Nolīgumu par pasta maksājumu pakalpojumiem” tiek atzīts par spēku zaudējušu, ievērojot, ka 2008.gada 12.augustā pieņemtie *UPU* dokumenti ir zaudējuši spēku un tos aizstāja citi dokumenti ar identiskiem nosaukumiem. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Iesniedzējs: Satiksmes ministrs U. Augulis

Vīza: Valsts sekretārs K. Ozoliņš

Pakule 67028115

inese.pakule@sam.gov.lv